b'\n_START_ARTICLE_\nMarc M\xc3\xa1rquez\n_START_SECTION_\n2010\n_START_PARAGRAPH_\nPo tem, ko je Marquez leta 2010 postal svetovni prvak v razredu 125 cm\xc2\xb3, se je naslednje leto preselil v razred Moto2. To leto je, zaradi po\xc5\xa1kodbe pri padcu v Maleziji na prvem prostem treningu in posledi\xc4\x8dnih te\xc5\xbeav z vidom, naslov prvaka moral prepustiti Nemcu Stefanu Bradlu. Po\xc5\xa1kodba mu je namre\xc4\x8d vzela 5 mesecev. Leto kasneje je v Moto2 postal svetovni prvak.\n_START_SECTION_\n2013\n_START_PARAGRAPH_\nLeta 2013 se je preselil razred vi\xc5\xa1je, v MotoGP, in zasedel prostor v Repsol Hondi, po tem ko se je Casey Stoner upokojil. Borbenost je pokazal \xc5\xbee na prvi dirki v Katarju, kjer je dosegel 3. mesto, na naslednji dirki v Austinu, Texsas, pa je \xc5\xbee dosegel svojo prvo zmago in tako s starostjo od 20 let, 2 meseca in 5 dni postal najmlaj\xc5\xa1i zmagovalec MotoGP dirke vseh \xc4\x8dasov. Isto sezono je Marquez vse dirke (razen odstopa v Mugellu in diskvalifikacije na Phillip Islandu) kon\xc4\x8dal na stopni\xc4\x8dkah, od tega pa je skupno dosegel 6 zmag. Postal je najmlaj\xc5\xa1i svetovni prvak razreda MotoGP vseh \xc4\x8dasov in prvi dirka\xc4\x8d po Kennyju Robertsu leta 1978, ki je osvojil naslov svetovnega prvaka \xc5\xbee v prvi sezoni nastopanja v elitnem razredu.\n_START_SECTION_\n2014\n_START_PARAGRAPH_\nLeta 2014 je prepri\xc4\x8dljivo zmagal prvih 10 dirk, za tem pa \xc5\xa1e 3, ter tako vnovi\xc4\x8d osvojil naslov svetovnega prvaka. Postal je prvi dirka\xc4\x8d, ki je v eni sezoni dosegel 13 zmag (od 18ih) in prvi dirka\xc4\x8d, ki je v eni sezoni dosegel 13 pole positionov. Skupaj z mlaj\xc5\xa1im bratom Alexom Marquezom, ki je bil svetovni prvak v Moto3, sta postala prva brata ki sta osvojila naslove svetovnega prvaka v istem letu.\n_START_SECTION_\n2016\n_START_PARAGRAPH_\nLeta 2016 je zopet navdu\xc5\xa1il navija\xc4\x8de, ko je s prepri\xc4\x8dljivo to\xc4\x8dkovno prednostjo postal prvak \xc5\xbee na japonskih tleh,  3 dirke pred koncem sezone. Dokazal se je kot zrelega dirka\xc4\x8da, saj je skozi sezono zmanj\xc5\xa1al agresivnost. Nabral si je 7 zmag in 5 stopni\xc4\x8dk. Sezono pa je zaklju\xc4\x8dil z 2. mestom v Valenciji.\n_START_SECTION_\n2017\n_START_PARAGRAPH_\nV zanimivej\xc5\xa1i sezoni 2017 je spet osvojil naslov prvaka. V sezoni je zabele\xc5\xbeil 6 zmag, 11 stopni\xc4\x8dk in 7 najbolj\xc5\xa1ih \xc5\xa1tartnih polo\xc5\xbeajev, za katere je dobil zaslu\xc5\xbeeno nagrado (BMW award). Ostal je nepremagljiv na ameri\xc5\xa1kih tleh z lepo prednostjo, za tem pa zabele\xc5\xbeil \xc5\xa1e 5 zmag. Odlo\xc4\x8dilna dirka o naslovu prvaka je bila zadnja dirka v \xc5\xa0paniji, v katero je pri\xc5\xa1el s prijetno prednostjo 21-ih to\xc4\x8dk pred Doviziosom, ki je v tej dirki prvenstvo zapravil s padcem in Marquezu tako reko\xc4\x8d podaril naslov svetovnega prvaka.'